[bookmark: _GoBack]Komunikatë e Komisionit qendror të zgjedhjeve për rezultatin përfundimtar të zgjedhjeve për deputetët e Kuvendit Popullor të Republikës së Shqipërisë

Në datat 26 maj 1996, 2 qershor 1996 dhe 16 qershor 1996 u kryhen votimet për zgjedhjet e Kuvendit Popullor të Republikës së Shqipërisë. Në përfundim të këtyre votimeve dhe në bazë të rezultatit të zgjedhjeve të raundit të parë e të dytë në 98 zona elektorale, si dhe të rezultatit të zgjedhjeve  në 17 zona elektorale ku u përsëritën votimet e raundsit të parë për shkak të parregullsive serioze në procedurat e votimit dhe në nxjerrjen e rezultatit të votimit u zgjodhën deputetë në Kuvendin Popoullor, sipas subjekteve elektorale:
Për Partinë Balli Kombëtar				1 kandidatë
Për Partinë Bashkimi për të Drejtat e Njeriut		2 kandidatë
Për Partinë Demokratike				105 kandidatë
Për Partinë Republikane				2 kandidatë
Për Partinë Socialiste					5 kandidatë

Gjithashtu, për raundin e parë të zgjedhjeve, në datat 26 maj dhe 16 qershor, u votua edhe për subjektet elektroale që kanë paraqitur listë për mandatet shtesë në shkallë vendi. Nga procesverbalet për rezultatet e zgjedhjeve të 115 zonave elektroale rezultom se 12 subjektet elektorale, që kanë plotësuar kushtet e nenit 15 të ligjit për zgjedhjet e Kuvendit Popullor të Republikës së Shqipërisë, në shkallë vendi kanë fituar numrin e mëposhtëm të votave:

Subjekti					Vota	Përqindja

Patia Aleanca Demokratike			25679	1.56%		
Partia Balli Kombëtar				81822	4.97%
Partia Bashkimi për të Drejtat e Njeriut		66529	4.04%
Partia Bashkimi Demokrat			11789	0.72%
Partia Bashkimi Socialdemokrat			32430	1.97%
Partia Demokratike				914218	55.53%
Partia Demokristiane				21068	1.28%
Partia Lëvizja e Legalitetit			34019	2.07%
Partia Republikane				94567	5.74%
Partia Socialdemokrate				25019	1.52%
Partia Socialiste					335402	20.37%
Partia e Unitetit Kombëtar			3939	0.24%

Në bazë të nenit 11 të ligjit për zgjedhjet e Kuvendit Popullor të Republikës së Shqipërisë, nuk marrin pjwesë në ndarjen e mandateve shtesë subjektet elektorale: Partia Aleanca Demokratike, Partia Bashkimi Demokrat, Partia Bashkimi Socialdemokrat, Partia Demokristiane. Partia Lëvizja e Legalitetit, Partia Socialdemokrate, Partia e Unitetit Kombëtar, të cilat në shkallë vendi nuk kanë mundur të fitojnë më shumë se 4% të votave të vlefshme të hedhura për subjektet elektroale.
Po kështu, në bazë të nenit të mësipërm, 25 mandatet shtesë për deputetët në Kuvendin Popullor u ndahen subjekteve elektorale si më poshtë:
Partia Balli Kombëtar					1 mandat
Partia Bashkimi për të Drejtat e Njeriut			1 mandat
Partia Demokratike					17 mandate
Partia Republikane					1 mandat
Partia Socialiste						5 mandate

Përfundimisht, në bazë të rezultatit të zgjedhjeve për kandidatët në zonat njëemëore dhe për mandatet shtesë, në Kuvendin Popullor janë zgjedhur:

Për Partinë Balli Kombëtar				2 kandidatë
Për Partinë Bashkimi për të Drejtat e Njeriut		3 kandidatë
Për Partinë Demokratike				122 kandidatë
Për Partinë Republikane				3 kandidatë
Për Partinë Socialiste					10 kandidatë

Komisioni Qendror i Zgjedhjeve njofton të gjithë kandidatët e zgjedhur në zonat njëemërore dhe nga listat shumëemërore të subjekteve elektorale se, në bazë të ligjit për zgjedhjet e Kuvendit Popullor të Republikës së Shqipërisë, ata pajisen me vërtetimin e zgjedhjes përkatësisht nga komisionet e zgjedhjeve të zonave dhe nga Komisioni Qendror i Zgjedhjeve dhe fitojnë të drejtën për të qenë deputetë të Kuvendit Popullor të Republikës së Shqipërisë. Me mbledhjen e Kuvendit të ri Popullor, secili nga kandidatët e zgjedhur gëzon të drejtën që të pranojë ose të refuzojë mandatin e deputetit.
Komisioni Qendror i Zgjedhjeve njofton subjektet elektorale dhe kandidatët për deputetë të paraqitur prej tyre në këto zgjedhje se, në rastet kur vendi i deputetit mbetet bosh për një nga arsyet e përmendura në nenin 80 të ligjit për zgjedhjet e Kuvendit Popullor të Republikës së Shqipërisë, atëherë zëvendësimi i tij bëhet nga Komisioni i Mandateve të Kuvendit Popullor, sipas kushteve të përcaktuara në nenin 81 të këtij ligji.

